Source: https://www.zakonypreludi.sk/zz/1948-302
Timestamp: 2019-03-19 09:53:05+00:00
Document Index: 12801722

Matched Legal Cases: ['§ 5', '§ 8', '§ 19', '§ 2', '§ 2', '§ 3', '§ 5', '§ 6']

302/1948 Zb. Vládne nariadenie o finančných referátoch krajských národných výborov a o prenesení pôsobnosti niekt... | Aktuálne znenie
302/1948 Zb.
Nariadenie vlády č. 302/1948 Zb.Vládne nariadenie o finančných referátoch krajských národných výborov a o prenesení pôsobnosti niektorých finančných úradov na daňové správy.
§ 5. - Dňom 1. januára 1949 sa ujímajú krajské národné výbory krajskej správy,
o finančných referátoch krajských národných výborov a o prenesení pôsobnosti niektorých finančných úradov na daňové správy.
Vláda republiky Československej nariaďuje podľa § 8, ods. 3, písm. a) a § 19, ods. 3 zákona zo dňa 21. decembra 1948, č. 280 Sb., o krajskom zriadení, a podľa §§ 2, 3 a 5 zákona zo dňa 21. decembra 1948, č. 281 Sb., o výkone finančnej správy národnými výbormi:
Pri každom krajskom národnom výbore sa zriaďuje finančný referát, ktorý obstaráva všetky úlohy finančnej povahy v odbore krajskej správy.
V odbore verejných dávok, najmä v odbore všeobecnej dane, daní nepriamych, štátnych finančných monopolov, dane z obratu, cenových vyrovnávacích súm, dane prepychovej, daní priamych, dávky z majetkového prírastku a dávky z majetku, mimoriadnej jednorázovej dávky a mimoriadnej dávky z nadmiernych prírastkov na majetku, dane z majetku, odvodu zisku, poplatkov a ciel obstaráva finančný referát krajského národného výboru najmä tieto práce:
1. vykonáva správu a dozor nad ukladaním, vyberaním a vymáhaním týchto verejných dávok;
2. vybavuje v poradí stolíc opravné prostriedky, podané proti rozhodnutiam a opatreniam vo veciach ukladania, srážania, platenia, účtovania a vymáhania týchto verejných dávok;
3. obstaráva výkon revíznej služby;
4. obstaráva správu a dozor v trestných veciach daňových, dávkových a dôchodkových a vybavuje v poradí stolíc opravné prostriedky v týchto veciach, pokiaľ táto pôsobnosť nie je vyhradená dôchodkovým súdom.
V odbore finančného hospodárenia národných výborov obstaráva finančný referát krajského národného výboru najmä tieto práce:
1. spolupôsobí pri sostavovaní vlastného krajského plánu a sostavuje finančný plán kraja;
2. pripravuje rozpočet krajského národného výboru, spolupôsobí pri sostavovaní rozpočtov krajských komunálnych podnikov; sleduje a usmerňuje hospodárenie krajského národného výboru podľa rozpočtu, držiac sa pokynov Ministerstva financií, a sostavuje čiastkové závierky. V roku 1949 prislúcha mu vykonávať hospodárenie podľa rozpočtu kraja ako sväzku ľudovej správy;
3. usmerňuje finančné hospodárenie krajských a krajom spravovaných ústavov, zariadení, podnikov a krajských komunálnych podnikov a dozerá na ne;
4. vydáva všeobecné pokyny pre sostavovanie rozpočtov podriadených národných výborov, ako aj smernice pre ich hospodárenie; usmerňuje uspokojovanie hospodárskych potrieb národných výborov a spolupôsobí pri úprave a schvaľovaní ich rozpočtov a účtovných závierok;
5. dohliada na finančné hospodárenie podriadených národných výborov, ich podnikov, ústavov, zariadení a komunálnych podnikov, na správu ich majetku, ako aj na finančné hospodárenie podnikov, ústavov a zariadení, spravovaných podriadenými národnými výbormi;
6. vykonáva v poradí stolíc pôsobnosť vo veci dávok, poplatkov, príspevkov a naturálnych plnení podriadených národných výborov;
7. prejednáva finančne-hospodárske opatrenia podriadených národných výborov a vybavuje v poradí stolíc ich finančne-hospodárske veci;
8. stará sa o vykonávanie nariadených úsporných opatrení;
9. vykonáva v odbore peňažníctva a poisťovníctva pôsobnosť, vyhradenú krajskému národnému výboru;
10. spravuje majetok, prevzatý od finančnej správy;
11. vykonáva systematické účtovanie príjmov a výdavkov krajského národného výboru; spravuje depozitá a vedie inventárne záznamy pre vecné účtovanie hnuteľného a nehnuteľného majetku; vykonáva kontrolu finančného hospodárenia krajského národného výboru a podnikov, ústavov, zariadení a komunálnych podnikov mu podliehajúcich.
Ministerstvo financií vydá po dohode s Ministerstvom vnútra podrobnejšie predpisy o rozsahu činnosti finančného referátu krajských národných výborov.
Dňom 1. januára 1949 sa ujímajú krajské národné výbory krajskej správy,
1. ktorú v odbore verejných dávok (§ 2) dosiaľ vykonávajú zemské finančné riaditeľstvá, na Slovensku potom pôsobnosti toho istého druhu, ktorú tam dosiaľ vykonávajú Povereníctvo financií a okresné finančné riaditeľstvá;
2. ktorú v odbore finančného hospodárenia národných výborov (§ 3) dosiaľ vykonávajú zemské národné výbory, na Slovensku potom pôsobnosti toho istého druhu, vykonávanej tam dosiaľ Povereníctvom vnútra.
(1) Dňom 1. januára 1949 sa prenáša na čas, kým sa okresné národné výbory ujmú výkonu finančnej správy,
a) pôsobnosť berných úradov (na Slovensku daňových úradov), dôchodkových kontrolných úradov a colných úradov [s výnimkami, uvedenými pod písm. d)] na berné správy (na Slovensku na daňové správy), v obvode ktorých dosiaľ vykonávajú svoju pôsobnosť. Toho istého dňa prechádza na berné správy (na Slovensku na daňové správy) pôsobnosť, vykonávaná v ich obvode dosiaľ okresnými finančnými riaditeľstvami, s výnimkou pôsobnosti, prenesenej podľa § 5 na krajské národné výbory;
b) pôsobnosť poplatkového úradu v Prahe na Bernú správu Praha II;
c) pôsobnosť poplatkového úradu v Brne pre obvod Berného úradu Brno - okolie na Bernú správu Brno - okolie a zvyšujúca jeho pôsobnosť na Bernú správu Brno - mesto I;
d) pôsobnosť colného úradu v Prahe so všetkými jeho odbočkami na Bernú správu Praha I, colného úradu v Brne na bernú správu Brno - mesto I a colného úradu v Bratislave so všetkými jeho odbočkami na Daňovú správu Bratislava - mesto.
(2) Doterajšia pôsobnosť daňových správ, okresných finančných riaditeľstiev a poplatkových úradov v trestných veciach daňových, dávkových a dôchodkových vykonáva pre celý obvod krajského národného výboru berná správa (na Slovensku daňová správa) v sídle krajského národného výboru; v kraji Pražskom vykonáva túto pôsobnosť Berná správa Praha I, v kraji Brnenskom Berná správa Brno - mesto I a v kraji Bratislavskom Daňová správa Bratislava - mesto.
Ministerstvo financií určí vo vyhláške v Úradnom liste, ktoré berné správy (na Slovensku daňové správy) vykonávajú na čas, až sa okresné národné výbory ujmú výkonu finančnej správy, svoju činnosť aj v sídle úradov, pôsobnosť ktorých bola na ne prenesená podľa § 6.
Ministerstvo financií vyhlási v Úradnom liste prehľad organizácie finančnej správy v prvej a druhej stolici, ako vyplýva z úpravy, vykonanej týmto nariadením.
Toto nariadenie nadobúda účinnosť dňom 1. januára 1949; vykonajú ho minister financií a minister vnútra.